recursal/SuperWikiNEXT-32B huggingface dataset:
**वेस्टमिंस्टर की संविधि**, वर्ष १९३१ में यूनाइटेड किंगडम की संसद द्वारा पारित एक संसदीय अधिनियम है, जिसके भिन्न संस्करण आज भी कैनडा और ऑस्ट्रेलिया में दोनों देशों में विधान के रूप में स्थापित हैं, इसे न्यूज़ीलैण्ड तथा अन्य पूर्व राष्ट्रमण्डल प्रजाभूमियों में पूर्ववत कर दिया गया है। इसे ब्रिटिश संसद में ११ दिसंबर १९३१ में पारित किया गया था, और तत्कालीन ब्रिटिश डोमिनियनों में स्वीकृति के बाद तत्कालीन ब्रिटिश साम्राज्य के सरे डोमिनियनों में स्वराज स्थापित कर दिया। अतः इसके पारित होने से ब्रिटिश साम्राज्य के सारे डोमिनियन, स्वाशासित, संप्रभु देश बन गए, साथ ही, मौलिक स्वायत्तता के अलावा, एक ही राजतंत्र को सांझ करने के कारण, यह सरे देश, राजकीय उपादियों और सिंघासन के उत्तराधिकार क्रम में परिवर्तन हेतु एक-दुसरे की स्वीकृति प्राप्त करने के लिए, इस संविधि द्वारा बाध्य भी है।

अतः, इस विधान ने तमाम डोमिनियनों को बराबर का पद दिया, और बॅल्फोर घोषणा, १९२६ में तमाम राष्ट्रमण्डल प्रदेशों की बराबरी के साथ, एक ही राजसत्ता के प्रति वफ़ादारी रखने की घोषणा को वास्तविक रूप दिया, जिसके कारण सारे डोमिनियन स्वशासित, सार्वभौमिक देश बन गए। वर्त्तमान समय में इसकी सार्थकता इस बात से है, की इसने सारे राष्ट्रमण्डल प्रजाभूमियों और उनके साँझा राजतंत्र के बीच के सतत संबंध को बरक़रार रखने की नीव राखी थी।

राष्ट्रमण्डल प्रजाभूमि
----------------------

राष्ट्रमण्डल प्रजाभूमि या राष्ट्रमण्डल प्रदेश, उन १६ सार्वभौमिक राष्ट्रों को कहा जाता है, जिनपर एक ही शासक, महारानी एलिज़ाबेथ द्वि॰ का राज है। यह सारे देश एक ही राजसत्ता, शासक, राजपरिवार और उत्तराधिकार क्रम को साँझा करते।

इस व्यवस्था की शुरुआत १९३१ की वेस्टमिंस्टर की संविधि के साथ हुई थी, जिसके द्वारा ब्रिटेन के तत्कालीन डोमीनियन, ऑस्ट्रेलिया, कनाडा, न्यूज़ीलैण्ड, आयरिश मुक्त राज्य और न्यूफाउण्डलैण्ड को ब्रिटिश राष्ट्रमण्डल के बराबर के सदस्य होने के साथ ही पूर्ण या पूर्णात्मत वैधिक स्वतंत्रता प्रदान की गयी थी। द्वितीय विश्वयुद्ध के बाद से, विश्व भर में विस्तृत, ब्रिटिश साम्राज्य के तमाम देशों को एक डोमिनियन के रूप में स्वाधीनता प्रदान कर दी गयी। जिनमे से कुछ राज्यों ने पूर्णतः स्वाधीन होने के बावजूद राजतंत्र के प्रति अपनी वफ़ादारी को बरक़रार रखा, जबकि कुछ राज्यों ने ब्रिटिश राजतंत्र को नाममात्र प्रमुख मानने से इनकार कर स्वयं को गणतांत्रिक राज्य घोषित कर दिया। आज, विश्व बाहर में कुल १६ ऐसे राज्य हैं जो स्वयं को महारानी एलिज़ाबेथ द्वितीय के एक प्रजाभूमि के रूप में पहचान करव्वते हैं।

इन्हें भी देखें
---------------

* राष्ट्रमण्डल प्रजाभूमि
* बॅल्फोर घोषणा, १९२६
* लन्दन घोषणा
* राष्ट्रमंडल पदासीन

सन्दर्भ
-------

1. ↑  Mackinlay, Andrew (10 March 2005). "Early day motion 895: Morganatic Marriage and the Statute of Westminster 1931". Queen's Printer. मूल से 6 मार्च 2016 को पुरालेखित. अभिगमन तिथि 5 November 2011.

बाहरी कड़ियाँ
-------------

* 1 – Canada and the Statute of Westminster
* 2 – Canada and the Statute of Westminster
* Statute of Westminster, 1931 (text)
* Australia and the Statute of Westminster
**शिवदीन राम जोशी** (जन्म : १० जून १९२१, खंडेला, सीकर जिला) एक भारतीय कवि थे। उनके साहित्य में सवैया, मनहर, मतगयंद, कुंडली छंद ओर कवित्त का प्रयोग तथा धमाल, भजन ओर गजलों का समावेश है। पद्यात्मक रचनाओं का विषय ज्ञान, वैराग्य, प्रेम, प्रकृति चित्रण, प्रार्थना और उपदेश के साथ-साथ समाज में व्याप्त कुरीतियों, पाखंड, भ्रष्टाचार एवं काल चिंतन उनके साहित्य का मुख्य केंद्र रहे हैं। उनके साहित्य की भाषा ब्रज मिश्रित हिंदी है। कहीं कहीं राजस्थानी, उर्दू और फारसी शब्दों के अलावा अंग्रेजी के शब्दों का भी प्रयोग हुआ है। जोशी का अधिकांश साहित्य अप्रकाशित है।

प्रारंभिक जीवन
--------------

उनके पिता का नाम सूरजभान तथा माता का नाम लक्ष्मी था। दस वर्ष की उम्र में उन्होंने लेखन कार्य शुरू कर दिया था।

साहित्य यत्रा
-------------

छंद लहर, अनुभवलहर और कृष्ण सुदामा चरित्र उनकी प्रकाशित कृतियाँ है। आकाशवाणी जयपुर तथा अजमेर से उनकी रचनाओं का प्रसारण भी हुआ है। राजस्थानी भाषा के साहित्यकार गोरधन सिंह शेखावत द्वारा संपादित *शेखावाटी के साहित्यकार* व रघुनाथ प्रसाद तिवारी 'उमंग' के ग्रंथ *खंडेला क्षेत्र का सांस्कृतिकवैभव* में भी जोशी का वर्णन है। २७ जुलाई २००६ को उनकी मृत्यु हो गई। मरणोपरान्त डॉ. कैलाश पारीक खण्डेला द्वारा सन्त कवि की रचनाओं का संकलन एवं सम्पादन "छन्द प्रवाह" और "शिवनन्दिनी" दो पुस्तकों के रूप में किया गया ।

सन्दर्भ
-------
वैस्पाज़िअन की मुर्ति

***मोटे अक्षर''*वैस्पाज़िअन्** (१८ नवम्बर ०९ - २९ जून ७९ ; शासनकाल : ७०-७९)) रोमन साम्राज्य का अत्यंत प्रभावशाली सम्राट था। वह बहादुर सैनिक, कुशल शासक, तथा चरित्रवान, ईमानदार, हँसमुख, मिलनसार और उदार व्यक्ति था। उसके समय में रोमन साम्राज्य का पहला सुप्रसिद्ध इतिहास लिखा गया। अपने सरल और मितव्ययी जीवन से उसने रोमन सामंतों और जनता के जीवन में बड़ा सुधार किया और सादगी से रहना सिखाया।

उसका पूरा नाम **टाइटस फ्लैवियस वैस्पाज़िअन** था। उसका जन्म मामूली साहूकार के घर में हुआ था और उसका जीवन बहादुर सैनिक के रूप में शुरू हुआ। इसी हैसियत से वह जर्मनी, इंग्लैंड, अफ्रीका, यूनान और मिस्र गया। बड़ा यश पैदा किया। १ जुलाई ६९ ई. को मिस्र में रोमन सेनाओं ने उसको सम्राट् घोषित किया। अन्य स्थानों की सेनाओं ने भी उसके प्रति वफादारी की शपथ ली। उनके द्वारा ही वह रोमन साम्राज्य का शासक बनाया गया। उसने शीघ्र ही शासन सुधार की घोषणा करके अपने को लोकप्रिय बना लिया। गाल प्रदेश के विद्रोह को दबाकर जर्मन सीमाओं को सुरक्षित बनाया। जेरूसलम में भी रोमन साम्राज्य की स्थिति को सुरक्षित बनाया। जैनूस के मंदिर को बंद करके अपने शासन काल के ९ वर्ष में वहाँ रोमन आधिपत्य कायम रखा। ७८ ई. में इंग्लैंण्ड के वेल्स और आंग्लेसी द्वीप में रोमन साम्राज्य का विस्तार किया।

सन् ७० में उसने रोम में प्रवेश किया। वह घरेलू युद्ध में आग की भेंट हो चुका था। उसका पुनर्निमाण कर उसको सुंदर एवं वैभवशाली बनाया। उसका सबसे बड़ा काम सिनेट के सहयोग से रोमन साम्राज्य की आर्थिक स्थिति सुदृढ़ बनाना, सेनाओं का पुनर्गठन कर उसमें फैली हुई अनैतिकता को दूर करना, साम्राज्य के अंतर्गत प्रदेशों को उन्नत बनाना और पिछड़े हुए प्रदेशों में रोमन संस्कृति का प्रसार करना था।

एक रोमन सरदार की लड़की प्लेविया डामाटिला से उसका विवाह हुआ। उसके दो पुत्र हुए और दोनों रोमन साम्राज्य के सम्राट हुए।
**पूथरेकुलु**  एक भारतीय मिष्ठान्न है जो आंध्र प्रदेश के पूर्व गोदावरी जिले के अत्रेयपुरम गांव का प्रसिद्ध व्यंजन है। तेलुगु में 'पुथा' मतलब परत होता है और 'रेकू'(बहुवचन रेकुलु) पर्ण या चादर होता है।

मूल
---

यह आंध्र प्रदेश के पूर्वी गोदावरी जिले में एक गांव अत्रेयपुरम में बनाई गई एक वेफर जैसा मीठा पदार्थ है। शुरुआती दिनों में पूथरेकुलु ज्यादातर शाही परिवारों द्वारा खाया जाता था और उत्सव के दौरान बाकी लोगों में वितरित किया जाता था। बाद में धीरे-धीरे गांव में बड़े पैमाने पर उत्पादन शुरू किया गया और अब इस मीठाई की तैयारी और व्यापार के लिए ये गाव जाना जाता है। मूल्यवर्धन के साथ, यह एक स्वादिष्ट मिष्ठान्न बन गया है जो शहरों में उच्च कीमतों पर बेचा जाता है।

कृती
----

पूथरेकुलु
पूथरेकुलु एक विशेष प्रकार के चावल से बनाया जाता है जिसे जया बिय्यम कहते है ('बिय्यम' का अर्थ है चावल)। इसे पीसी हुई चीनी और घी के साथ संयुक्त किया जाता है। खाद्य की उपरी परत बनाने के लिए एक बर्तन को गर्म किया जाता है। बर्तन को उपयुक्त बनाने के लिए, इसमें एक छेद बनाया जाता है और इसे वैकल्पिक रूप से गरम किया जाता है और सतह को चिकना करने के लिए तीन दिनों तक तेल में डुबए कपड़े से चमकाया जाता है। परत बनाने के लिए, मोटे चावल पीस कर लगभग दो घंटे के लिए भिगोए जाते है। एक पतला कपड़ा इस चावल में डुबया जाता है और इसे उल्टे बर्तन पर दाला जाता है जिसके नीचे लौ जलती है। तुरंत पॉट पर खाद्य फिल्म बनाते हैं। परत तुरंत बन जाती है और इसे चीनी / गुड़ के साथ लपेटा जाता है।

सन्दर्भ
-------

1. ↑  "Life, sweetened by `pootarekulu'". द हिंदू. ३ जुलाई २००५. अभिगमन तिथि २४ सितंबर २०१८.
2. ↑  "'Putarekulu' making set to get simpler". द हिंदू. ६ अप्रेल २०१६. मूल से 6 अप्रैल 2016 को पुरालेखित. अभिगमन तिथि २४ सितंबर २०१८. `|date=` में तिथि प्राचल का मान जाँचें (मदद)
**वैस्टरबाटन-कुरीरैन** एक स्वीडिश अख़बार है जिसकी स्थापना 1900 में हुई थी। यह ऊमेओ, वैस्टरबाटन में छपता है। यह वैस्टरबाटन क्षेत्र की खबरों के साथ साथ ऊमेओ के बारे में विशेष खबरें देता है। इसमें राष्ट्रीय एवं अंतर्राष्ट्रीय खबरें भी होती हैं।

इतिहास
------

### रोज़न

वि.के. पहली बार 17 मई 1900 को छपा था और 1903 तक वैस्टरबाटन काउंटी का सबसे मशहूर अख़बार बन गया था। ऐस्ट्रिड तैरिड इसके साथ जुड़े पहले पत्रकारों में से एक थे।

गुस्ताव रोज़न की स्वीडन के इतिहास में विशेष भूमिका रही है और वह 1926 तक इस अख़बार के संचालक रहे क्योंकि 1926 में उनको कार्ल गुस्ताव एकमान के आफिस में सुरक्षा मंत्री बना दिया गया था। इसका उतराधिकारी अर्नेस्ट गाफ़वेलिन बना जो छः महीने बाद मर गया। उसके बाद गुस्ताव रोज़न का एकलोता लड़का स्तैल्न रोज़न 23 साल की आयु में इसका संपादक और प्रकाशक बना। सितंबर 1928 में एकमान के इस्तीफा देने के बाद गुस्ताव रोज़न ऊमेओ में वापिस आ गये; पहले वी.के. के राजनितिक संपादक के तौर पर काम किया और फिर 1931 से लेकर 1942 तक वैस्टरबाटन काउंटी के गवर्नर रहे।

### बैकस्ट्राम

1929 में रोज़न ने अपने तकरीबन सारे शेअर मशहूर निर्माणकार बैकस्ट्राम को बेच दिए। 1930/1931 तक वी.के. की इमारत पूरी बन गई और जिसमें 1988 तक वी.के. का काम होता रहा। 1949 में यह नौरलंड का पहला ऐसा अख़बार था जिसका अपना प्रैस फोटोग्राफर था, हैरी लिंडवाल, जो 1985 निवृत्ति तक नौकरी पर रहे।

सन्दर्भ
-------

1. ↑  "Bokslut & Nyckeltal – Västerbottens-Kurirens Media Aktiebolag" (स्वीडिश में). Stiftelsen VK-press. Allabolag.se. 2012. मूल से 1 जनवरी 2014 को पुरालेखित. अभिगमन तिथि 5 मई 2014.
2. ↑   "Västerbottens-Kuriren". *Nationalencyklopedin*। अभिगमन तिथि: 25 मार्च 2011
3. ↑  Sjöström, Eskil (1988). *Så lades grunden. Anteckningar vid en milstolpe i VK:s historia*. Umeå: Västerbottens-Kuriren. पृ॰ 10. आई॰ऍस॰बी॰ऍन॰ 91-7970-363-1.
**विश्व संवाद केन्द्र**, राष्ट्रीय स्वयंसेवक संघ, (आरएसएस) का आधिकारिक मीडिया केंद्र है। इसका प्रधान कार्यालय बेंगलूर में है। विश्व संचार केंद्र मीडिया के क्षेत्र में काम कर रहा एक माध्यम है जो दोनों प्रिंट और इलेक्ट्रॉनिक शामिल-संबंधित बहुआयामी गतिविधियों के क्षेत्र में काम करता है। समेकित घटनाओं का विश्लेषण, सामाजिक नेताओं और विचारकों की साक्षात्कार, प्रतिष्ठित स्तंभ लेखकों द्वारा लेख प्रस्तुत करने, युवा पत्रकारों के लिए पुनर्रचना कार्यक्रम आयोजित करने, संगोष्ठियों का आयोजन करने और समाचारों को प्रसारित करने के अलावा, संपादक की मेल के लिए पत्र लिखने की कला में दिलचस्पी रखने वालों और टीवी दर्शकों के मंच बनाने में आपकी जानकारी के लिए कुछ गतिविधियों का उल्लेख करने के लिए मार्गदर्शन प्रदान करना है ।

स्थापना
-------

१९८० के दशक के अंत में,जब विश्वव्यापी बहस के लिए अयोध्या  आंदोलन विवाद का विषय था, विश्व हिंदू परिषद, जो आंदोलन में सबसे आगे था, ने विश्व संवाद केन्द्र की शुरुआत की, जिससे घटनास्थल पर मौजूद मीडिया के लोगों के लिए प्रामाणिक और नवीनतम जानकारी उपलब्ध कराई गई। इस घटना को कवर करने के लिए विश्व संवाद केन्द्र की तीन इकाइयों में से एक को अयोध्या के जिला मुख्यालय फैजाबाद में एक स्थापित किया गया था । अन्य २ को उत्तरप्रदेश राज्य की राजधानी लखनऊ में और राष्ट्रीय राजधानी दिल्ली में स्थापित किया गया । १९९२ के बाद विश्व संवाद केन्द्र ने अपनी गतिविधियों को स्वतंत्र रूप से बहुआयामी बना दिया और आधार बढ़ा दिया।

वर्तमान में विश्व संवाद केन्द्र की सभी राज्य की राजधानियों में इकाइयां हैं, जो सभी राज्य स्तर पर उपर्युक्त गतिविधियों में लगे हुए हैं। प्रत्येक इकाई अपने आप में स्वतंत्र है।

==प्रकाशन ==संघ के प्रत्येक प्रान्त में संघ विचार की जागरण पत्र-पत्रिकाओं का सम्पादन किया जाता है।

गतिविधियां
----------

1. नारद जयंती
2. सेमिनार और संगोष्ठी का आयोजन
3. पत्रकार सम्मान समारोह

प्रकल्प
-------

==पदाधिकारी = प्रत्येक प्रांत में संघ ने विश्व संवाद केंद्र प्रभारी नियुक्त किये हैं। जिनके पास विश्व संवाद केंद्र के संचालन का जिम्मा रहता है।

सन्दर्भ
-------

1. ↑  "संग्रहीत प्रति". मूल से 16 मार्च 2018 को पुरालेखित. अभिगमन तिथि 5 मार्च 2018.
**विश्व हिंदू परिषद नेपाल**  एक हिन्दु संगठन है, जो हिन्दु स्यमसेवक संघ यानी एचएसएस की एक अनुषांगिक शाखा है। इसे वीएचपी नेपाल  और विहिप नेपाल  के नाम से भी जाना जाता है। विहिप का चिन्ह बरगद का पेड़ है और इसका नारा, "धर्मो रक्षति रक्षित:" यानी जो धर्म की रक्षा करता है, धर्म उसकी रक्षा करता है।

इतिहास
------

विश्व हिंदू परिषद नेपाल  की स्थापना कानुनी रुपसे वि.स. २०६८  मे हुई। नेपाल मे काठमांडू जिला प्रशासन कार्यालय मे २०६८ **विश्व हिन्दु परिषद नेपाल** के नाम से पंजीकृत हुवा। इसके संस्थापकों में डा. शशी थापा, बिन्देश्वर यादव, सुशिल चन्द्र अधिकारी  थे।

प्रकल्प
-------

·        जनकल्याण प्रतिष्ठान, एकल विद्यालय अभियान

·        महिला स्वाबलंबन

·        गौरक्षा

·        सन्त सम्पर्क

·        नगर महिला समिति                                    

·        हिन्दु युवा परिषद

·        एकल समाचार

·        श्री हरि कथा योजना

·        ग्रामविकास योजना

·        दुर्गा बाहिनी 

|  |  |
| --- | --- |
| **संस्थापक** | शशी थापा

बिन्देश्वर यादव
सुशिल चन्द्र अधिकारी   |
| **प्रकार** | हिन्दू राष्ट्रवादी |
| **स्थापना वर्ष** | २०६८ |
| **कार्यालय** | काठमांडू |
| **अक्षांश-रेखांश** | 27°42′N 85°19′E |
| **मुख्य लोग** | टिका पहारी  (president) 

जितेन्द्र सिंह (secretary)  |
| कार्यालय प्रमुख | राजाराम दास
(Rajaram Das)  |
| **सेवाक्षेत्र** | नेपाल |
| **सदस्य** | २ लाख २० हजार |
| **उप-संस्थाएँ** | ·         हिन्दु युवा परिषद  (youth wing)

नगर महिला समिति (women's wing) |
| **आदर्श वाक्य** | *धर्मो रक्षति रक्षितः* |
| **वेबसाइट** |  ekalnepal.org |
| **ब्लग** | vhpnepal.blogspot.com |
सम्मेलन का नारा
विश्व शास्त्रीय तमिल सम्मेलन २०१० (तमिल: *உலகத் தமிழ்ச் செம்மொழி மாநாடு*), (आधिकारिक नाम "नाइन्थ वर्ल्ड तमिल कॉन्फेरेन्स्", तथा अनौपचारिक नाम "वर्ल्ड तमिल मीट"), तमिल विद्वानों, शोधकर्ताओं, कवियों तथा ख्यातिलब्ध जनों का एक अन्तर्राष्ट्रीय सम्मेलन है। यह २३ जून से २७ जून २०१० तक कोयम्बटूर में सम्पन्न हुआ।

तैयारियाँ
---------

भारत तथा अन्य देशों से ४०० से अधिक पत्रकारों ने इस सम्मेलन में भाग लिया। ७१.२५ लाख रु. की लागत से एक १२००० वर्ग फुट का मीडिया केन्द्र स्थापित किया गया। इसमें टेलीफोन व फैक्स कनेक्शन, ७५ इन्टर्नेट संबद्ध कंप्यूटर, तथा टीवी एवं बंद-परिपथ कैमरे लगाये गये।

प्रतिभागी
---------

सम्मेलन का उद्घाटन भारत की राष्ट्रपति प्रतिभा पाटिल द्वारा किया गया। फिनिश तमिल विद्वान् अस्को पर्पोलो को कलैग्नार एम. करुणानिधि शास्त्रीय तमिल पुरस्कार से सम्मानित किया गया।

विषय गीत
--------

विषय गीत (थीम साँग) "सेम्मोऴियान तमिऴ मोऴियाम्" तमिलनाडु के मुख्यमंत्री एम. करुणानिधि द्वारा लेखनीबद्ध किया गया है, तथा संगीत ए. आर. रहमान द्वारा दिया गया है।

ये भी देखें
-----------

* विश्व तमिल सम्मेलन
* तमिल भाषा
* तमिल साहित्य

सन्दर्भ
-------

1. ↑  "World Classical Tamil Conference Theme Song". द हिन्दू. मई २०, २०१०. मूल से 27 जुलाई 2010 को पुरालेखित. अभिगमन तिथि २२ जून २०१०.

बाहरी कड़ियाँ
-------------

* -(உலகத் தமிழ்ச் செம்மொழி மாநாடு 2010)
* lconference2010.wordpress.com विश्व तमिल सम्मेलन 2010[*मृत कड़ियाँ*]
* उलक तमिऴ सेम्मोऴि -तमिऴ
* ९ वाँ उलग तमिऴ सेम्मोऴि मानाडु - कोवै २०१०
* वर्ल्ड क्लासिकल तमिल कॉन्फेरेन्स् - ए पर्स्पेक्टिव्
* दि इन्डस् स्क्रिप्ट एंड द वाइल्ड एस्
* **वर्ल्ड तमिल कॉन्फेरेन्स् २०१०** (உலகத் தமிழ்ச் செம்மொழி மாநாடு)
**पूजा सूद** एक भारतीय संग्रहाध्यक्ष और कला प्रबंधन सलाहकार हैं। वह "खोज" इंटरनेशनल आर्टिस्ट एसोसिएशन के संस्थापक सदस्य और निदेशक भी हैं।

शिक्षा
------

पूजा गणित से स्नातक हैं और सिम्बायोसिस इंस्टीट्यूट ऑफ बिजनेस मैनेजमेंट, पुणे से मार्केटिंग (1984-86) में एमबीए हैं। सूद ने पंजाब विश्वविद्यालय, चंडीगढ़ से कला इतिहास (1990-92) में एमए किया है। उन्होंने सीइयू, बुडापेस्ट (2007) से सांस्कृतिक नीति में एक प्रमाण पत्र भी दिया है; और आईसीसीएम के यूरोपीय ग्रीष्मकालीन अकादमी, साल्ज़बर्ग (2000) से कला प्रबंधन में।

व्यवसाय
-------

पूजा ने 1994 में दिल्ली स्थित आयशर गैलरी से अपने करियर की शुरुआत की, जहां वह 1998 तक क्यूरेटर और प्रशासक थीं। 
1998 - 2007 तक, उन्होंने दिल्ली (1998-2001), बैंगलोर (2002 -2003), मुंबई (2005), कोलकाता (2006) और श्रीनगर (2007) में "खोज" अंतर्राष्ट्रीय कलाकार की कार्यशालाओं का समन्वय किया। 2000-2010 तक, वह त्रिभुज आर्ट्स ट्रस्ट, यूके की क्षेत्रीय समन्वयक थीं, जहां उन्होंने श्रीलंका, पाकिस्तान, बांग्लादेश और नेपाल में लाभ दृश्य कला संगठनों के लिए स्वतंत्र की स्थापना की शोध की और सुविधा प्रदान की, जिसे "साना" (दक्षिण एशियाई नेटवर्क फॉर द आर्ट्स) कहा गया )। वह 2002-2007 तक एपीजे मीडिया गैलरी की क्यूरेटर थीं। 
अक्टूबर 2007 से दिसंबर 2008 तक, वह कलाकार पेंशन ट्रस्ट, मुंबई के निदेशक भी रही। उन्हें दिसंबर 2008 में गोएथ इंसुलेट द्वारा कमीशन आर्टिस्टिक डायरेक्टर और लोक कला पारिस्थितिकी नामक एक सार्वजनिक कला परियोजना के रूप में नियुक्त किया गया था। 

2009 से, वह एआर थिंक साउथ एशिया (एटीएसए) के निदेशक के रूप में सेवारत हैं, जो सांस्कृतिक क्षेत्र में युवा प्रबंधकों के लिए एक कला प्रबंधन कार्यक्रम है। सूद ने राजस्थान सरकार द्वारा स्थापित जयपुर में एक कला केंद्र, जवाहर कला केंद्र के महानिदेशक के रूप में भी काम किया। सूद वर्तमान में पुणे बायनेले को चालू करने पर काम कर रहे हैं जो नवंबर-दिसंबर 2019 में आयोजित किया जाना है।

उपलब्धियां
----------

सूद भारत सरकार के मानव संसाधन विकास (एचआरडी) मंत्रालय से एक जूनियर फैलोशिप के प्राप्तकर्ता थे, और 1998 में कला के लिए निर्देशिका का विकास किया।

वह खोज समकालीन भारतीय कला की पुस्तक: 1997- 2007 की संपादक हैं, जो हार्पर कॉलिंस, 2010 द्वारा प्रकाशित है।

सन्दर्भ
-------

1. ↑  "Advisory Group". *Sher-Gil Sundaram Arts Foundation*. मूल से 30 मार्च 2019 को पुरालेखित. अभिगमन तिथि 8 March 2019.
2. ↑   Archived 2019-03-31 at the Wayback Machine#source=magazine
3. ↑  "संग्रहीत प्रति". मूल से 31 मार्च 2019 को पुरालेखित. अभिगमन तिथि 9 मार्च 2019.
4. ↑  "संग्रहीत प्रति". मूल से 15 मार्च 2019 को पुरालेखित. अभिगमन तिथि 9 मार्च 2019.
5. ↑  "संग्रहीत प्रति". मूल से 27 फ़रवरी 2019 को पुरालेखित. अभिगमन तिथि 9 मार्च 2019.
6. ↑  "संग्रहीत प्रति". मूल से 15 मार्च 2019 को पुरालेखित. अभिगमन तिथि 9 मार्च 2019.
7. ↑  Pooja Sood (2010). *The Khoj Book Of Contemporary Indian Art: 1997-2007*. Harpercollins. आई॰ऍस॰बी॰ऍन॰ 8172236875. अभिगमन तिथि 8 March 2019.
**वामदेव** ऋग्वेद के चतुर्थ मंडल के सूत्तद्रष्टा, गौतम ऋषि के पुत्र तथा "जन्मत्रयी" के तत्ववेत्ता हैं जिन्हें गर्भावस्था में ही अपने विगत दो जन्मों का ज्ञान हो गया था और उसी अवस्था में इंद्र के साथ तत्वज्ञान पर इसकी चर्चा हुई थी। वैदिक उल्लेखानुसार सामान्य मनुष्यों की भाँति जन्म न लेने की इच्छा से इन्होंने माता का उदर फाड़कर उत्पन्न होने का निश्चय किया। किंतु माता द्वारा अदिति का आवाहन करने और इंद्र से तत्वज्ञानचर्चा होने के कारण ये वैसा न कर सके। तब यह श्येन पक्षी के रूप में गर्भ से बाहर आए (ऋ. 4.27.1)।

वामदेव नाम के अन्य व्यक्ति
--------------------------

इस नाम के अनेक पुराणेतिहासिक व्यक्तियों का उल्लेख प्राप्त होता है जिनमें मनु-शतरूपा के पुत्र रूप में शिवावतार (मत्स्यपुराण 4.27. 30-21), अंगिरस और सुरूपा का पुत्र (ब्रह्मांड. 3.1); रामचंद्र के समय के एक ऋषि और ग्यारह रुद्रों में से दसवें रुद्र (भाग. 2,12,7) आदि उल्लेखनीय हैं।

| * दे
* वा
* सं
ऋग्वेद |
| --- |
| मंडल | 
* 1
* 2
* 3
* 4
* 5
* 6
* 7
* 8
* 9
* 10

 |
| देवता | 
* देवता
	+ अग्नि
	+ इंद्र
	+ सोम
	+ उषस्
* विश्वेदेव
* मरुत
* अश्विनीकुमार
* त्वष्ट्र
* ऋभु
* पूषन्
* रुद्र
* मित्र
	+ मित्र वरुण
* वरुण
* अर्यमन
* अपाम नपात

 |
| असुर | 
* वृत्र
* सुस्न
* दासा
* दनु
* दानव

 |
| नदियाँ | 
* नदिस्तुति सूक्त
* सप्त सिन्धु
* सरस्वती
* सिंधु
* सरयू
* रसा
* यव्यवती
* दृशद्वती

 |
| ऋषि | 
* सप्तर्षि
	+ गृत्समद
	+ विश्वामित्र
	+ वामदेव
	+ अत्रि
	+ अंगिरा
	+ भारद्वाज ऋषि
	+ वशिष्ठ
* दीर्घतमस

 |
**शशि देशपांडे** (कन्नड़: *ಶಶಿ ದೇಶಪಾಂಡೆ*) (जन्म 1938 धारवाड़, कर्नाटक, भारत में), एक पुरस्कार विजेता भारतीय उपन्यासकार है। वह मशहूर कन्नड़ नाटककार और लेखक सरीरंगा की दूसरी बेटी है। वह कर्नाटक में पैदा हुई थी और बॉम्बे (अब मुंबई) और बंगलौर में शिक्षित थीं। देशपांडे की अर्थशास्त्र और कानून में डिग्री है। मुंबई में, उन्होंने भारतीय विद्या भवन में पत्रकारिता का अध्ययन किया और पत्रिका 'ऑनलुक्र' के एक पत्रकार के रूप में कुछ महीने काम किया।

उस ने 1978 में लघु कथाओं का पहला संग्रह प्रकाशित किया, और 1980 में उस का पहला उपन्यास "द डार्क होल्ड्स नो टेरर" प्रकाशित किया। उस ने 1990 में *दैट लोंग सिलेन्स* के लिए साहित्य अकादमी पुरस्कार और 2009 में पद्म श्री पुरस्कार जीता।. उसके उपन्यास *शैडो प्ले* को हिंदू साहित्यिक पुरस्कार 2014 के लिए चुना गया था। 

शशि देशपांडे चार बच्चों की किताबें, बहुत सी लघु कथाएँ, और नौ उपन्यासों के अलावा, कई बोधगम्य निबंध, लिखे हैं जो अब राएटिंग फ्रॉम द *मार्जिन  ऐंड अदर ऐसेज*  नाम के एक संग्रह में उपलब्ध है। 

9 अक्टूबर, 2015 को, उन्होंने साहित्य अकादमी की सामान्य परिषद से अपनी स्थिति से इस्तीफा दे दिया और अपनी साहित्य अकादमी पुरस्कार वापस कर दिया। ऐसा करके, वह अकादमी के कथित निष्क्रियता और एम.एम. कलबर्गि की हत्या पर मौन के खिलाफ अन्य लेखकों द्वारा व्यापक विरोध में शामिल हुई।

चयनित ग्रंथ सूची
----------------

* *The Dark Holds No Terrors*, पेंगुइन बुक्स इंडिया (1980), ISBN 0-14-014598-2
* *If I Die Today* (1982)
* *Come Up and Be Dead* (1983)
* *Roots and Shadows* (1983)
* *That Long Silence*, पेंगुइन (पेपरबैक 1989), ISBN 0-14-012723-2
* *The Intrusion and Other Stories* (1993)
* *A Matter of Time*, CUNY में नारीवादी प्रेस (1996), ISBN 1-55861-264-5
* *The Binding Vine*, CUNY में नारीवादी प्रेस (2002), ISBN 1-55861-402-8
* *Small Remedies*, पेंगुइन इंडिया (2000), ISBN 978-0-14-029487-3
* *Moving On*, पेंगुइन बुक्स इंडिया (2004), ISBN 978-0-670-05781-8
* *In the Country of Deceit*, पेंगुइन / वाइकिंग (2008), ISBN 978-0-670-08198-1
* *Shadow Play*, अलेफ (2013), ISBN 978-9-382-27719-4

बच्चों की किताबें
* *A Summer Adventure*
* *The Hidden Treasure*
* *The Only Witness*
* *The Narayanpur Incident*

सन्दर्भ
-------

1. ↑  "SAWNET: Bookshelf: Shashi Deshpande". मूल से 4 मार्च 2016 को पुरालेखित. अभिगमन तिथि 18 मई 2017.
2. ↑  "संग्रहीत प्रति". मूल से 11 फ़रवरी 2009 को पुरालेखित. अभिगमन तिथि 18 मई 2017.
3. ↑  "Here's the shortlist". *The Hindu*. October 5, 2014. मूल से 5 अक्तूबर 2014 को पुरालेखित. अभिगमन तिथि December 24, 2014.
4. ↑  The Hindu, October 9, 2015 After Sashi Deshpande steps down, Akademi explains its silence
**आचार्य परशुराम चतुर्वेदी** ( जन्म: 25 जुलाई, 1894; मृत्यु: 3 जनवरी, 1979) परिश्रमशील विद्वान् शोधकर्मी समीक्षक थे। वे संत-परम्परा और सन्त-मत के सबसे अधिकृत और स्वीकृत विद्वान माने हैं। निर्गुण और सगुण, दोनों धाराओं में उन्हें उत्कट रुचि थी, फिर भी कबीर का सधुक्कड़ी साहित्य उनके अध्ययन का खास हिस्सा बना।

जीवन परिचय
----------

उनका जन्म उत्तर प्रदेश के बलिया जिले के जवहीं गाँव में हुआ था। वे वहीं पले-बढ़े। उनकी शिक्षा इलाहाबाद तथा वाराणसी विश्वविद्यालय में हुई। वे पेशे से वकील थे, किन्तु आध्यात्मिक साहित्य में उनकी गहरी रुचि थी। संस्कृत तथा हिन्दी की अनेक उपभाषाओं के वे पंडित थे।

परशुराम चतुर्वेदी का व्यक्तित्व सहज था। वे सरल स्वभाव के थे। स्नेह और सौहार्द के प्रतिमूर्ति थे। इकहरा शरीर, गौरवर्ण, मध्यम कद काठी और सघन सफेद मूंछें उनके बड़प्पन को प्रकाशित करने के लिये पर्याप्त थीं। उनके मुख मंडल पर परंपरागत साहित्य की कोई विकृति की रेखा नहीं देखी गयी बल्कि एक निश्चित दीप्ति सदा थिरकती रही, जिससे बंधुता एवं मैत्री भाव विकीर्ण होता रहता था। चतुर्वदी जी महान् अन्नवेषक थे। पंडित जी सदैव साहित्य और साहित्य से जुड़े लोगों को जागरूक करते हिन्दी भाषा के प्रति समर्पण उनके साहित्य के प्रति निष्ठा को व्यक्त करता था। मनुष्य की चिंतन परंपरा की खोज में उन्होंने संत साहित्य का गहन अध्ययन किया। वे मुक्त चिंतन के समर्थक थे, इसलिये किसी सम्प्रदाय या झंडे के नीचे बंधकर रहना पसंद नहीं किया। साहित्य में विकासवादी सिद्धांत के वे पक्षधर थे। उनकी विद्वता के आगे बड़े-बड़ों को हमेशा झुकते देखा गया। उनका जीवन मानवता के कल्याण के प्रति समर्पित था।

कृतियाँ
-------

‘नव निबंध’ (1951)

‘हिन्दी काव्यधारा में प्रेम प्रवाह’ (1952)

‘मध्यकालीन प्रेम साधना’ (1952)

‘कबीर साहित्य की परख’ (1954)

‘भारतीय साहित्य की सांस्कृतिक रेखाएँ’ (1955)

‘संत साहित्य की परख’

### उत्तरी भारत की सन्त-परम्परा

यह ग्रंथ 1951 में प्रकाशित हुआ। इस अनुसन्धानात्मक ग्रंथ में आचार्य ने सनातन संप्रदाय के संतों के साथ ही सूफियों, सगुण एवं निर्गुण भक्ति धारा के उपासकों, नाथ पंथियों तथा जंगम-जोगड़ों के संप्रदाय वाले संतों को भी स्थान दिया। सन्त साधना के प्रारंभिक विकास, महात्मा कबीर के जमाने के साथ ही उनसे पूर्ववर्ती संतों तथा अनेक साधु पंथ-उपपंथों के निर्माण पर गहनता से लिखा। इस ग्रन्थ में आचार्य चतुर्वेदी ने आखिरी संत महात्मा गांधी को माना था।
भौतिकी में प्रयुक्त **विकिरण** ऊर्जा का एक रूप है जो तरंगों या किसी परमाणु या अन्य निकाय द्वारा उत्सर्जित गतिशील उपपरमाणुविक कणों के रूप में उच्च से निम्न ऊर्जा अवस्था की ओर चलती है। विकिरण को परमाणु पदार्थ पर उसके प्रभाव के आधार पर या विआयनीकारक के रूप में वर्गीकृत किया जा सकता है। विकिरण जो अणु या परमाणु का आयनीकरण करने मे सक्षम होता है उसमे उर्जा का स्तर विआयनीकारक विकिरण से अधिक होता है। रेडियोधर्मी पदार्थ वो भौतिक पदार्थ है जो कि आयनीकारक विकिरण उत्सर्जित करती है। और दृश्य - विकिरण की खोज न्यूटन ने किया

 तीन भिन्न प्रकार के विकिरण और उनका भेदन

विकिरण के प्रकार
----------------

मुख्यत: विकिरण तीन प्रकार के होते हैं: अल्फा, बीटा और गामा विकिरण। ये सभी एक अस्थिर परमाणु के नाभिक से उत्सर्जित होते हैं। स्वतःस्फूर्त होने वाले परमाणु विखंडन, पोजीट्रान उत्सर्जन और न्यूट्रॉन उत्सर्जन सामान्यतः कम देखने मे आते हैं। इलेक्ट्रॉन ग्रसन के परिणाम से स्वतःस्फूर्त क्ष-किरण (एक्स रे) का उत्सर्जन होता है। रेडियम के कुछ आइसोटोप क्षय विधा मे होते हैं जहाँ वे एक संपूर्ण 12C6 नाभिक का उत्सर्जन करते हैं।

खोज
---

विल्हेम राँन्टजेन को एक्स किरणों की खोज का श्रेय जाता है। ट्रिडियम के आइसोटोप के साथ विभिन्न प्रयोगों के दौरान, निर्वात मे विद्युत आवेश को मापते हुये उन्होंने फोटोनीय उत्सर्जन मे एक बड़ा परिवर्तन अनुभव किया। जब उन्होंने ट्रिडियम की तस्वीरें ली तब उन्होंने पाया कि एक ठोस टुकड़े की अवस्था बड़ी तेजी से बिगड़ती है। हेनरी बेक्युरेल ने पाया कि यूरेनियम लवण के कारण एक बिना खुली फोटो प्लेट धुंधला गयी और मेरी क्युरी ने पाया कि केवल कुछ तत्वों ने इन ऊर्जा किरणों को रोका। उन्होंने इस व्यवहार को रेडियोधर्मिता कह कर पुकारा। 
दिसंबर 1898 में मेरी क्युरी और पियरे क्युरी ने पिचब्लेंडी में रेडियम की खोज की। यह नया तत्व था और यूरेनियम की तुलना में दो लाख गुना अधिक रेडियोधर्मी था।

इन्हें भी देखे
--------------

प्रतिदीप्ति Fluorescence

स्फुरदीप्ति Phosphorescent

बाहरी कड़ियाँ
-------------

* मानव स्वास्थ्य और रेडिएशन (मदन जैड़ा)
**उत्तर प्रदेश व पंजाब चुनाव 2022 बर्बरता व आसूचना नियंत्रण सहयोग पटल**, उत्तर प्रदेश विधानसभा चुनाव, 2022 समेत पंजाब व अन्य राज्यों मे एक साथ हो रहे चुनावों के दौरान पुनरीक्षकों व बर्बरता विरोध में लगे हुए सभी विकिजनों हेतु सूचना के आदान-प्रदान का पटल है ताकि सभी पुनरीक्षक इस विषय के संबंध में हिदी विकिपिडिया पर हो रही गतिविधियों को एक स्थान पर सार्वजनिक रूप से चर्चा कर सकें एवं बर्बरता, असूचना एवं ऑनलाइन उत्पीड़न संबंधित घटनाओं का निपटान करने हेतु योजना बना सकें। साथ ही यह पटल मुख्यतः विकिमीडिया की वैश्विक दुष्प्रचाय अनुक्रिया दल के सहयोग से अंग्रेजी व अन्य भाषाई विकिपिडियाओं पर पकड़ी गई बर्बरता व दुष्प्रचार की घटनाओं एवं उनसे जुड़े व्यक्तियों / खातों के बारे में सूचना सांझा करने एवं वैश्विक टीम के साथ दुष्प्रचार निपटान के काम को करने हेतु बनाया गया है।
  
  

**नया विषय शुरु करने के लिए यहाँ क्लिक करें  
Add a New Discussion**

यदि आप उत्तर प्रदेश व पंजाब चुनाव 2022 के संबंध में बर्बरता, असूचना, दुष्प्रचार अथवा उत्पीड़न संबंधित कोई भी सूचना, हिन्दी समुदाय एवं विकिमीडिया फाउंडेशन के साथ साझा करना चाहते है तो नीचे नया विषय आरंभ करके चर्चा शुरू करें:


  


| * दे
* वा
* सं
गतिविधियाँ |
| --- |
| सम्मेलन | 
* २०१५
* २०१७
* २०१८
* २०१९
* २०२०

 |
| कार्यशाला | 
* २०१६
	+ दिसंबर
* २०१७
	+ जनवरी
	+ मार्च
	+ नवम्बर
* २०१८
	+ जून

 |
| विकिपरियोजना | 
* भारत
	+ चुनाव
* अटल बिहारी वाजपेयी हिन्दी विश्वविद्यालय
	+ 1
	+ 2

 |
| संवाद | 
* तूर्यनाद
	+ २०१६
	+ २०१७
* राष्ट्रीय वैज्ञानिक संगोष्ठी

 |
| प्रतियोगिता | 
* हिन्दी दिवस
	+ २०१७
	+ २०१८
* महिला स्वास्थ्यविषयक लेख
	+ २०१८
* एशियाई माह
	+ २०१७
	+ २०१८
	+ २०१९
* प्रोजेक्ट टाइगर
	+ २०१९
* भारतीय स्वतंत्रता दिवस
	+ २०१८
* गुणवत्ता संवर्द्धन संपादनोत्सव
	+ २०२०

 |
| हटाने हेतु चर्चाऐं • सुधार हेतु लेख • लोकप्रिय पृष्ठ |
**विकी लव्स मोनुमेंट्स**: विकी स्मारकों को प्यार करता है (डब्ल्यूएलएम) सितंबर के महीने के दौरान आयोजित एक वार्षिक अंतरराष्ट्रीय फोटोग्राफिक प्रतियोगिता है, जो दुनिया भर में स्थानीय विकीमीडिया सहयोगियों की सहायता से विकिपीडिया समुदाय के सदस्यों द्वारा दुनिया भर में आयोजित की जाती है। प्रतिभागी अपने क्षेत्र में स्थानीय ऐतिहासिक स्मारकों और विरासत स्थलों की तस्वीरें लेते हैं, और उन्हें विकिमीडिया कॉमन्स पर अपलोड करते हैं। घटना का उद्देश्य भाग लेने वाले देशों के विरासत स्थलों को हाइलाइट करना है ताकि लोगों को इन स्मारकों की तस्वीरें कैप्चर करने के लिए प्रोत्साहित किया जा सके और उन्हें एक मुफ्त लाइसेंस के तहत रखा जा सके, जिसे न केवल विकिपीडिया में बल्कि हर जगह हर किसी के द्वारा फिर से उपयोग किया जा सकता है।

पहला विकी स्मारक प्रतियोगिता 2010 में नीदरलैंड में पायलट परियोजना के रूप में आयोजित किया गया था। अगले वर्ष यह यूरोप के अन्य देशों में फैल गया और गिनीज बुक ऑफ रिकॉर्ड्स के अनुसार, विकी लव्स स्मारकों के 2011 संस्करण ने सबसे बड़ी फोटोग्राफी प्रतियोगिता के लिए विश्व रिकॉर्ड तोड़ दिया। 2012 में, कुल 35 भाग लेने वाले देशों के साथ प्रतिस्पर्धा यूरोप से आगे बढ़ा दी गई थी। विकी के दौरान 2012 स्मारकों को प्यार करता है, ऐतिहासिक स्मारकों की 350,000 से अधिक तस्वीरें 15,000 से अधिक प्रतिभागियों द्वारा अपलोड की गई थीं। 2013 में, विकी प्यार स्मारक प्रतियोगिता अंटार्कटिका समेत छह महाद्वीपों में आयोजित की गई थी और दुनिया भर के पचास से अधिक देशों की आधिकारिक भागीदारी थी। डब्लूएलएम का 2016 संस्करण यूनेस्को द्वारा समर्थित था और 43 देशों के 10,700 प्रतियोगियों को देखा जिन्होंने 277,000 फोटो जमा किए।.

सन्दर्भ
-------

1. ↑  most common starting date
2. ↑  most common ending date
3. 1 2  Guinness World Records, Largest photography competition Archived 2014-08-27 at the Wayback Machine, 2012.
4. ↑  Choudhry, Saqib Qayyum (11 October 2016). "Wiki Loves Monuments: Top 10 pictures from Pakistan". Dawn. मूल से 13 अक्तूबर 2016 को पुरालेखित. अभिगमन तिथि 13 October 2016.
5. ↑  "Wiki Loves Monuments statistics". *tools.wmflabs.org*. मूल से 14 सितंबर 2018 को पुरालेखित. अभिगमन तिथि 2016-12-18.
**पामर नसों बॉयोमीट्रिक्स**

Finger vein scanned

सिधांत
------

*3D Finger vein biometric scanner*
मनुष्य की हथेलियाँ बहुत ही बड़ी और उलझी हुई रक्त-कोष्ठक से बना है, इसलिए यह एक आवश्यक बॉयोमीट्रिक् उपकरण है जो की लोगो की पहचान के काम आता है| यह इसलिए भी जरूरी है क्यूंकि यह इंसान की सारी जिंदगी एक सामान रहता है| यह जांच करके पहचान करने का एक बहुत ही सुरक्षित तरीका है क्यूंकि इस तकनीक में पामर नसें त्वचा के नीचे छुपी होती है|

पामर नसों बॉयोमीट्रिक्स काम कैसे करती है
----------------------------------------

इस तकनीक में हथेली को इन्फ्रा रेड उर्जा के संपर्क में लाया जाता है, जिससे हथेली की रक्त कोशिकाओ में मौजूद डीओक्सीडाईसड हीमोग्लोबिन उर्जा के प्रभाव के कारण नसों की काली छवि बनता है| पामर नसों की रक्त कोशिकाओ से बनी काली छवि को पहले से दर्ज की गई उस इंसान की जानकारी से मिलाया जाता है| 
पामर नसों बॉयोमीट्रिक्स की तकनीक बिलकुल भी घटक नही है क्यूंकि इस तकनीक में इन्फ्रा रेड उर्जा उतनी ही मिलती है हथेली को जितनी की सूरज की किरने पड़ने पर मिलती है| इस तकनीक से कोई भी प्रकार का नुक्सान नही होता और न ही यह घटक सिद्ध हुई है|

फायदे
-----

* इस तकनीक की नक़ल करना मुश्किल है क्यूंकि हथेली की नसें त्वचा के नीचे ही होती है|
* यह तकनीक मनुष्य को पहचानने और उसकी जांच करने में बहुत ही फ़ायदा है|
* स्वछता के साथ यह काम करती है| किसी भी प्रकार का नुक्सान नही होता|
* यह तकनीक बहुत ही सटीक साबित हुई है!

सन्दर्भ
-------

1. ↑   Cratty, Carol (20 January 2011). "Photos of hands backed up Pearl slaying confession, report finds". CNN. Retrieved 21 January 2011.
| **पामीर पर्वतPamir Mountains** |
| --- |
| मध्य एशिया में पामीर की स्थितिमध्य एशिया में पामीर की स्थिति
मध्य एशिया में पामीर की स्थिति |
| विवरण |
|
| **अन्य नाम**: | कोह-ए-पामीर |
| **क्षेत्र**: |  ताजिकिस्तान अफ़्गानिस्तान किर्गिज़स्तान पाकिस्तान चीन |
| **सर्वोच्च शिखर**: | इस्माइल सामानी पर्वत |
| **सर्वोच्च ऊँचाई**: | ७,४९५ मीटर |
| **निर्देशांक**: | 38°55′N 72°01′E﻿ / ﻿38.917°N 72.017°E﻿ / 38.917; 72.017 |

**पामीर** (अंग्रेजी: Pamir Mountains, फ़ारसी: رشته کوه های پامیر‎), मध्य एशिया में स्थित एक प्रमुख पठार एवं पर्वत शृंखला है, जिसकी रचना हिमालय, तियन शान, काराकोरम, कुनलुन और हिन्दू कुश शृंखलाओं के संगम से हुआ है। पामीर विश्व के सबसे ऊँचे पहाड़ों में से हैं और 18th सदी से इन्हें 'विश्व की छत' कहा जाता है। इसके अलावा इन्हें इनके चीनी नाम 'कोंगलिंग' के नाम से भी जाना जाता है। यहाँ उगने वाले जंगली प्याज़ के नाम पर इन्हें प्याज़ी पर्वत भी कहा जाता था। ताजिकिस्तान में स्थित इस्माइल सामानी पर्वत इस पर्वतमाला का सबसे ऊँचा पहाड़ है।

पामीर एक गाँठ के रूप में है जहाँ विभिन्न दिशाओं में स्थित पर्वतश्रेणियाँ आकर मिलती हैं। यहाँ से उत्तर की ओर थान शान, पूर्व की ओर कुनलुन और कराकोरम, दक्षिणपूर्व की ओर हिमालय एवं पश्चिम की ओर हिंदूकुश पर्वतश्रेणी जाती है। पठार की औसत ऊँचाई २०,००० फुट है और घाटियाँ १२,००० से १४,००० फुट ऊँची है। अधिकांश भाग पर्वतीय एवं शेष पर घास के मैदान हैं। जलवायु शुष्क है जिससे यहाँ का जनजीवन कठोर हो जाता है। यहाँ अनेक झीलें स्थित हैं और यहीं ऑक्सस नदी का उद्गमस्थल भी है। 

जलवायु की विषमता यहाँ अधिक है, क्योंकि नवंबर से अप्रैल तक शीताधिक्य के कारण यह दुर्गम हो जाता है। अन्य महीनों में ताप अपेक्षाकृत ठीक रहता है। ताजिकिस्तानी क्षेत्र में सर्वोच्च स्टालिन शिखर २४,४९० फुट तथा चीन के क्षेत्र में मुस्ताग़ अता पर्वत पर कुंगूर की चोटी २५,१४६ फुट ऊँची है। शुष्क जलवायु एवं अनुपजाऊ होते हुए भी इस क्षेत्र में पूर्व पश्चिम को मिलानेवाले दो प्राचीन मार्ग हैं।

विस्तार
-------

पामीर पर्वतों का विस्तार कहाँ से कहाँ तक है यह विवाद का विषय है, लेकिन इनका अधिकांश भाग ताजिकिस्तान के कूहिस्तोनी-बदख़्शान स्वशासित प्रांत और अफ़ग़ानिस्तान के बदख़्शान प्रान्त में स्थित है। उत्तर में यह किर्गिज़स्तान की अलाय घाटी के साथ साथ में तियान शान पहाड़ों से मिलते हैं जबकि दक्षिण में इनका मिलन अफ़ग़ानिस्तान के वाख़ान गलियारे, गिलगित-बल्तिस्तान और पाकिस्तान में हिंदू कुश पर्वतमाला से होता है। पूर्व में इस पर्वतमाला का अंत चीनी सीमा पर होता है। इसे ताजिकिस्तान का पठार माना जाता है।

सन्दर्भ
-------

1. ↑  The Organic Seed Grower: A Farmer's Guide to Vegetable Seed Production, John Navazio, pp. 37, Chelsea Green Publishing, 2012, ISBN 978-1-933392-77-6, *... The glacial peaks of the Pamir Altai were known as the Onion Mountains when Marco Polo traversed the region ...*
2. ↑  Middle East, western Asia, and northern Africa Archived 2014-09-11 at the Wayback Machine, Ali Aldosari, pp. 581, Marshall Cavendish, ISBN 978-0-7614-7571-2, *... Imeni Ismail Samani Peak (24,590 feet; 7,495 m) is the highest peak in the Pamirs and the highest mountain in Central Asia. The mountain is better known as Communism Peak, its name from 1962 to 1998, when the Tajik authorities renamed it ...*
**विश्व स्वास्थ्य संगठन का पारम्परिक चिकित्सा का वैश्विक केन्द्र** (WHO GCTM) भारत के आयुष मन्त्रालय के अधीन जामनगर में स्थापित किया जायेगा। 
इसके लिये विश्व स्वास्थ्य संगठन तथा भारत सरकार के बीच समझौते पर हस्ताक्षर हुए हैं। इस केंद्र को भारत सरकार की ओर से लगभग 25 करोड़ अमरीकी डॉलर के निवेश से सहायता मिलेगी। इस सम्स्थान का प्राथमिक उद्देश्य आधुनिक विज्ञान और प्रौद्योगिकी के माध्यम से दुनिया भर से पारम्परिक चिकित्सा की क्षमता का दोहन करना और विश्व भर के लोगों के समग्र स्वास्थ्य में सुधार लाना है। १९ अप्रैल २०२२ को इसका शिलान्यास हुआ। 

यह केन्द्र विश्व भर में पारम्परिक चिकित्सा के लिए पहला और एकमात्र वैश्विक केन्द्र (कार्यालय) होगा। यह पारम्परिक चिकित्सा पद्धतियों और उत्पादों पर नीतियों और मानकों के लिए ठोस आधार साक्ष्य के निर्माण पर फोकस करेगा। यह देशों को इस बात के लिये सहायता प्रदान करेगा ताकि वे उपयुक्त तरीके से इसे अपनी-अपनी स्वास्थ्य प्रणालियों में समेकित कर सकें।

पारम्परिक चिकित्सा स्वास्थ्य देखभाल का एक प्रमुख स्तम्भ है और न केवल भारत में बल्कि विश्व भर में अच्छे स्वास्थ्य और कल्याण को बनाए रखने में महत्वपूर्ण भूमिका निभाती है। हाल के वर्ष में, पारंपरिक चिकित्सा उपचारों में भी प्रमुख बदलाव देखा गया है क्योंकि कृत्रिम आसूचना (IA), प्रौद्योगिकी नवोन्मेषणों के उपयोग ने इसे आम लोगों के लिए और अधिक सुलभ बना दिया है।

सन्दर्भ
-------

1. ↑  आयुष मंत्रालय और विश्व स्वास्थ्य संगठन ने डब्ल्यूएचओ वैश्विक पारंपरिक चिकित्सा केन्द्र के लिए मेजबान देश समझौते पर हस्ताक्षर किए
2. ↑  Cabinet approves establishment of WHO Global Centre for Traditional Medicine in India
3. ↑  पीएम मोदी ने कहा- पारंपरिक चिकित्सा पद्धति सिर्फ इलाज तक सीमित नहीं रही, बल्कि ये है जीवन का एक समग्र विज्ञान

इन्हें भी देखें
---------------

* पारम्परिक चिकित्सा
* आयुर्वेद
शवसिक्थ (अंग्रेज़ी: Adipocere) को **शव**, **कब्र** या **मुर्दाघर मोम** भी कहा जाता है। यह एक मोम के जैसा कार्बनिक पदार्थ होता है, जो कि उतकों में वसा की अवायवीय जीवाणु हाइड्रोलिसिस हो जाने के कारण बनता है, जैसे कि, लाशों के शरीर में वसा के रूप में बन जाना।

इतिहास
------

शवसिक्थ, सबसे पहले सर थोमूस ब्रोवने (Sir Thomas Browne) ने वर्णित किया था। 
शवसिक्थ की रसायनिक प्रक्रिया १७वीं शताब्दी में समझी गयी थी। 

यहाँ तक भी मन जाता है कि १८२५ में **ओगसटस ग्रानविल्ले** (**Augustus Granville**) ने शवसिक्थ से मोमबत्ती बनाई थी और उसे अपने भाषण के दौरान जलाया भी था।

दिखावट
------

शवसिक्थ बिखरा हुआ, मोमी, पानी में अघुलनशील पदार्थ होता है। यह ज्यादातर संतृप्त फैटी एसिड से मिलकर बना होता है। इसका रंग निर्भर करता है कि यह कोंसे रंग के वसा से बना है, भूरे रंग के या सफेद रंग के। 

कई बार शवसिक्थ से शरीर के आकार और चेहरे की विशेषताओं और चोट जो कि शरीर में लगी होंगी का आकलन किया जा सकता है।

गठन
---

वसा, शवसिक्थ में ऐसे वातावरण में बदलता है जहां नामी कि मात्र ज्यादा होती है और ऑक्सीजन नहीं होती। जैसे कि गीला मैदान, एक झील के तल पर कीचड़, एक सीलबंद डिबिया इत्यादि। 

शवसिक्थ मृत्यु के एक महीने बाद बनना शुरू हो जाता है। और हवा कि अनुपस्थिति में तो यह सदियों तक दृढ रह सकता है। 

औरत, शिशु तथा ऐसे व्यक्ति जिनका वजन ज्यादा होता है उनके शरीर की शवसिक्थ बनने की ज्यादा प्रवृति होती है क्युकी उनमे वसा कि मात्र ज्यादा होती है। 

न्यायिक विज्ञान में शवसिक्थ से पोस्टमार्टम के अंतराल का एक हद तक ही अनुमान लगाया जा सकता है। क्योंकि प्रक्रिया की गति तापमान पर निर्भर है।

इन्हें भी देखें
---------------

* Putrefaction
* Saponification

सन्दर्भ
-------
**शर्मीली** 1971 में बनी हिन्दी भाषा की फिल्म है। इसका निर्माण सुबोध मुखर्जी ने और निर्देशन समीर गाँगुली ने किया है। इसमें शशि कपूर और राखी हैं, जिन्होंने इसमें दोहरा किरदार निभाया है।

संक्षेप
-------

आर्मी बेस से लौटते समय, कैप्टन अजीत कपूर (शशि कपूर) एक जगह रुकता है, जहाँ पर एक पार्टी हो रही होती है। वहाँ उसकी मुलाकात आकर्षक, उत्साही युवती से होती है। जब वह घर पहुंचता है, तो उसके अभिभावक फादर जोसेफ नासिर हुसैन चाहते हैं कि उसकी शादी हो जाए। जब जोसेफ लड़की को देखने के लिए अजीत के साथ जाते हैं, जिसका नाम कंचन (राखी) है, तो अजीत यह जानकर रोमांचित हो जाता है कि यह वही लड़की है जिसे वह पार्टी में मिला था। 

अजीत अपनी मंजूरी का संकेत देता है, और उनके विवाह की तैयारी शुरू होती है। इसके बाद अजीत को पता चलता है कि कंचन वह लड़की नहीं है जिससे वह मिला था, बल्कि उसकी जुड़वाँ बहन है। इस पर कंचन का दिल टूट जाता है, लेकिन वह चाहती है कि उसकी बहन खुश रहे। जब वह आखिरकार कामिनी (राखी) से मिलता है तो अजीत और भी खुश हो जाता है। फिर अजीत की सेना के कर्नल ने उसे एक महिला जासूस का पता लगाने में सहायता करने के लिए बुलाया, जो जुड़वाँ बहनों से मिलती जुलती है।

मुख्य कलाकार
------------

* शशि कपूर — कैप्टन अजीत कपूर
* राखी — कामिनी और कंचन
* नासिर हुसैन — फादर जोसेफ
* नरेन्द्र नाथ — टाइगर
* रंजीत — कुंदन
* इफ़्तेख़ार — कर्नल
* कृष्णकांत — द्वारका

संगीत
-----

सभी गीत नीरज द्वारा लिखित; सारा संगीत सचिन देव बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "रेशमी उजाला है मखमली अंधेरा" | आशा भोंसले | 6:05 |
| 2. | "खिलते हैं गुल यहाँ" | किशोर कुमार | 4:02 |
| 3. | "मेघा छाये आधी रात" | लता मंगेशकर | 4:15 |
| 4. | "खिलते हैं गुल यहाँ" (II) | लता मंगेशकर | 4:50 |
| 5. | "आज मदहोश हुआ जाये रे" | लता मंगेशकर, किशोर कुमार | 4:55 |
| 6. | "ओ मेरी शर्मीली" | किशोर कुमार | 3:58 |
| 7. | "कैसे कहें हम प्यार" | किशोर कुमार | 3:58 |

सन्दर्भ
-------

1. ↑  "एसडी बर्मन दा और पंचम दा की जुगलबंदी में तैयार एक अमर गीत की कहानी". *फर्स्टपोस्ट*. 3 जून 2018. अभिगमन तिथि 15 मार्च 2019.
2. ↑  "यादें शेष: हम जब ना होंगे तो रो रो के दुनिया ढूँढेगी मेरे निशान... गोपालदास नीरज के 11 सुपरहिट नग्में". *दैनिक भास्कर*. 19 जुलाई 2018. अभिगमन तिथि 15 मार्च 2019.

बाहरी कड़ियाँ
-------------

* *शर्मीली*  इंटरनेट मूवी डेटाबेस पर
**शर्मिला रेगे** (७ अक्टूबर १९६४ - १३ जुलाई २०१३) भारतीय समाजशास्त्री और लेखिका थे।वह लेख लिखे है जाति लेखन और लिंग लेखन। उन्होंने पुणे विश्वविद्यालय में क्रांतिज्योति सावित्रीबाई फुले महिला अध्ययन केन्द्र, (लिंग अध्ययन विभाग) का नेतृत्व किया। उन्होंने २००६ में मद्रास इंस्टीट्यूट ऑफ डेवलपमेंट स्टडीज (एमआईआईएसएस) से विकास अध्ययन में विशिष्ट योगदान के लिए मैल्कम एडिसेशिया पुरस्कार प्राप्त किया। रेगे भारत में अग्रणी नारीवादी विद्वानों में से एक थी, जिसने 'दलित दृष्टिकोण ' विकसित करने में काम किया। भारत में नस्लीय बहस वर्ग, जाति, धर्म और कामुकता के खिलाफ उन्होंने आवाज उठाई। रेगे ने शिक्षा के क्षेत्र में काम किया, दलित छात्र के अधिकारों के अधिकार के लिए लड़ने के लिए और भारत में शैक्षिक सुधारों की गंभीरता के प्रति अपनी प्रतिबद्धता के लिए।

सन्दर्भ
-------

1. ↑  Trivedi, Divya (13 जुलाई 2013). "Sociologist who studied intersection of gender, caste". *The Hindu*. मूल से 16 जुलाई 2013 को पुरालेखित. अभिगमन तिथि 14 जुलाई 2013.
2. ↑  Rege, Sharmila (2 जुलाई 2006). *Writing caste, writing gender: reading Dalit women's testimonios*. Zubaan. आई॰ऍस॰बी॰ऍन॰ 978-81-89013-01-1. मूल से 13 अक्टूबर 2013 को पुरालेखित. अभिगमन तिथि 27 सितम्बर 2011.
3. ↑  Rege, Sharmila (22 नवम्बर 2006). "Dalit studies must move across disciplines: Sharmila Rege". *The Hindu*. मूल से 10 नवम्बर 2012 को पुरालेखित. अभिगमन तिथि 26 सितम्बर 2011.
सन् 1960–2010 काल में अभिकलन में अपेक्षित क्रमविकास
अभिकलन में **परिवेशी बुद्धि** (ambient intelligence) ऐसी इलेक्ट्रानिक और संगणक (कम्प्यूटर) प्रणालियों को कहते हैं जो मानवों की उपस्थिति के बारे में सचेत हों और स्वयं ही उनकी इच्छा भाँपकर उसके अनुकूल कार्य करें। इसकी मदद से विविध यंत्र और अन्य वस्तुएँ सूचना और कृत्रिम बुद्धि के प्रयोग से लोगों के दैनिक जीवन की क्रियाओं और कार्यों को अधिक आसान बनाने का प्रयास करते हैं। जैसे-जैसे यह उपकरण व यंत्र छोटे होते चले जाते हैं और घरों, वाहनों, वस्त्रों व कार्यालयों का भाग बनते चले जाएँगे, वे स्वयं दृष्टि से लगभग ग़ायब हो जाएँगे और लोग बिना-सोचे उनका सरलता से उपयोग कर पाएँगे। परिवेशी बुद्धि के लिए वस्तु अंतरजाल का विकसित होना अनिवार्य है और तेज़ी से हो भी रहा है।

इन्हें भी देखें
---------------

* वस्तु अंतरजाल
* कृत्रिम बुद्धि

सन्दर्भ
-------

1. ↑  José Encarnação (Ed.) et al.: Ambient Intelligence – The New Paradigm for Computer Science and for Information Technology. Special Topic of Journal it – Information Technology, Oldenbourg Verlag, Munich. Vol.50(2008) Issue 1.
2. ↑  Benkő, Attila Archived 2017-03-03 at the Wayback Machine and Cecilia, Lanyi Sik (2009). Ambient Intelligence in Multimeda and Virtual Reality Environments for the rehabilitation Archived 2016-08-12 at the Wayback Machine, Multimedia Techniques for Device and Ambient Intelligence, Springer US, pp. 165–177, ISBN 978-0-387-88777-7, DOI: 10.1007/978-0-387-88777-7\_7.
**पलटू साहब** एक संत कवि थे। उन्हें 'द्वितीय कबीर' भी कहा जाता है।

परिचय
-----

संत पलटू साहब के जन्म वा मरण के समय के निश्चित पता नहीं चलता। अयोध्या से प्राय: चार मील पर अवस्थित रामकोट में इनकी एक समाधि है जहाँ पर इनकी मृत्युतिथि आश्विन शुक्ला 12 बतलाई जाती है। किंतु कोई संवत्‌ नहीं दिया जाता और इसी प्रकार इनके शिष्य हुलासदास के ग्रंथ 'ब्रह्मविलास' में इनका जन्मकाल माघ सुदी 7 रविवार, सं. 1826 बतलाया गया कहा जाता है, किंतु ऐसा लगता है कि यह स्वयं उनके इनसे दीक्षा ग्रहण करने का ही समय होगा। संत पलटू साहब जाति के कांदू बनिया थे और यह नगजलालपुर (जि. फैजाबाद), में जो आजमगढ़ जिले की पश्चिमी सीमा के निकट वर्तमान है, उत्पन्न हुए थे, किंतु इनके माता-पिता के नामों का कहीं उल्लेख नहीं मिलता है।

कहा जाता है, ये भी पहले अपने गाँव के पूरोहित गोविंद दूबे की भाँति किसी जानकीदास के शिष्य रहे, किंतु फिर संत भीखा साहब द्वारा दीक्षित होकर लौट आए पर इन्होंने उनसे ही दीक्षा ग्रहण कर ली। इनका पहले कोई और नाम था, किंतु इनके गुरु गोविंद सहब ने, इनमें 'पल पल पर अजपा जाप में लग जाने की दृढ़ प्रवृत्ति' पाकर इन्हें पलटू कहना आरंभ कर दिया। ये बहुत दिनों तक साधारण गृहस्थ का जीवनयापन करते रहे और पीछे मूँड़ मुँड़ाकर तथा करधनी तोड़कर विरक्त साधुओं में मिल गए। इनका कहना है कि मधुमक्खियों के, बूँद बूँद करके एकत्र किए गए मधु के किसी अन्य द्वारा निकाल लिए जाने पर दुखी बन जाती देखकर मुझे माया के रहस्य का बोध हो गया और मैंने उसे बला समझकर उसका परित्याग कर दिया (बानी भा. 2, पृ. 85)। परंतु ये इतना और भी कहते हैं कि इसके कारण मेरी प्रतिष्ठा बढ़ गई जिससे गंभीर लोग तक मेरे चरणों में भेंट चढ़ाने लगे (कुंङ 19) तथा जो परदे के भीतरवाले थे वे भी मेरे यहाँ पहुँचने लग गए (वही, 58)। फलत: पड़ितों, काजियों तथा वैरागी लोगों ने मिलकर मुझे 'अजात' घोषित कर दिया और सभी मेरे पीछे पड़ गए (वही, 255)। (कहते है कि ऐसे ही लोगों के प्रयत्नों के फलस्वरूप ये जीते जी जला दिए गए और यह फिर सुदूर जगन्नाथपुरी में जाकर प्रकट हुए)।

रामकोटा इनके अनुयायियों के लिए प्रमुख केंद्र है और उसके अतिरिक्त, ऐसे स्थानों में जवाढ़ (जि. बहराइच), जलालपुर (जि. बस्ती) के भी नाम लिए जाते हैं जो तीनों ही इनके शिष्य पलटूप्रसाद की शिष्यपरंपरा से संबधित हैं। इनके अन्य शिष्य हुलासदास के शिष्यों का प्रमुख केंद्र बरौली (जि. बाराबंकी) में वर्तमान है।

रेखता
-----

पलटू साहब की अनेक रचनाएँ प्रसिद्ध हैं जो फुटकर रूपों में ही मिलती हैं और उनमें से इनकी साखियों, कुंडलियों, रेखतों, झूलनों, अरिल्लों तथा शब्दों की गणना विशेष रूप से की जाती है तथा इनके कतिपय संग्रह भी प्रकाशित हो चुके हैं। इनकी पंक्तियों में बहुत स्पष्ट एवं सरल किंतु ओजपूर्ण और मुहावरेदार भाषा का प्रयोग हुआ है तथा अपने हृदय की सचाई और अपने भावों की निर्भीक अभिव्यक्ति के आधार पर, ये कभी-कभी द्वितीय 'कबीर' तक भी कहे जाते हैं। इन दोनों में विचारसाम्य के साथ-साथ एक ही जैसे शब्दों एवं वाक्यों का व्यवहार किया गया तक लक्षित होता है। संत 'पलटू-पंथ' भी चल पड़ा।

सन्दर्भ
-------
"नया रूढ़िवाद" यहाँ पुनर्प्रेषित होता है। चीनी आन्दोलन के लिए, नया रूढ़िवाद (चीन) देखें। आधुनिक रूढ़िवाद से सम्बन्धित समान विषय के लेख के लिए, नवरूढ़िवाद देखें।
**परम्परावादी रूढ़िवाद**, जिसे **पारम्परिक रूढ़िवाद**, **परम्परावाद**, **क्लासिकी रूढ़िवाद** और (संयुक्त राज्य तथा कनाडा में) **टोरीवाद** भी कहते हैं, एक राजनीतिक दर्शन है जिसका ध्यान, प्राकृतिक विधि व पारमित नैतिक व्यवस्था के सिद्धान्तों की आवश्यकता पर, परम्परा, पदानुक्रम व आंगिक एकता, कृषिवाद, क्लासिकवाद व उच्च संस्कृति, और निष्ठा के प्रतिच्छेदित क्षेत्रों पर, केन्द्रित रहता हैं। कुछ परम्परावादियों ने "प्रतिक्रियावादी" और "क्रान्ति प्रतिरोधी" के लेबलों को अपनाया हैं, जिससे ज्ञानोदय युग से इन शब्दों से लिप्त लाँछन की अवहेलना हुई हैं।

परम्परावाद का विकास पूरे 18वीं सदी के यूरोप में हुआ (विशेषकर, अंग्रेज़ी गृहयुद्ध के अव्यवस्था की और फ़्रान्सीसी क्रान्ति के आमूलवाद की अनुक्रिया में)। 20वीं सदी के मध्य में उसका एक बौद्धिक और राजनीतिक बल के रूप में आग्रहपूर्वक संगठित होना प्रारम्भ हुआ।

परम्परावादी रूढ़िवाद की यह अधिक आधुनिक अभिव्यक्ति की शुरुआत यू०एस० विश्वविद्यालय प्राचार्यों के एक समूह के बीच हुई (जो लोकप्रिय प्रेस द्वारा "नये रूढ़िवादियों" के रूप में लक्षित कियें गएँ), जिन्होंने व्यक्तिवाद, उदारवाद, समतावाद, आधुनिकता, और सामाजिक प्रगति की धारणाओं को अस्वीकार किया, सांस्कृतिक और शैक्षणिक पुनर्जीवन को बढ़ावा दिया, और चर्च, परिवार, राज्य, स्थानीय समुदाय, इत्यादि में रूचि पुनर्जीवित की।

प्रमुख सिद्धान्त
----------------

### प्राकृतिक विधि और पारमित नैतिक व्यवस्था

### परम्परा और प्रथा

### पदानुक्रम और आंगिक एकता

### कृषिवाद

### क्लासिकवाद और उच्च संस्कृति

### देशभक्ति, स्थानीयवाद, और क्षेत्रीयवाद

सम्बन्धित राजनीतिक दर्शन
------------------------

नवप्रतिक्रियावादी आन्दोलन परम्परावादी रूढ़िवाद के समरूप है।

सन्दर्भ
-------

1. ↑  Frohnen, Bruce, Jeremy Beer, and Jeffrey O. Nelson, ed. (2006) *American Conservatism: An Encyclopedia* Wilmington, DE: ISI Books, pp. 870–875.
2. ↑  Frohnen, Bruce, Jeremy Beer, and Jeffrey O. Nelson, ed. (2006) *American Conservatism: An Encyclopedia* Wilmington, DE: ISI Books, p. 870.

साँचा:Conservatism US footer
साँचा:Conservatism footer
परवन नदी
**परवन** अजनार व घोड़ा पछाड की संयुक्त धारा है।यह मध्यप्रदेश के विंध्याचल पर्वत शृंखला से निकलती है। झालावाड में मनोहर थाना में राजस्थान में प्रवेश करती है।झालावाड़ व बांरा में बहती हुई बांरा में पलायता गांव में काली सिंध में मिल जाती है। यह नदी चाचोरनी में नेवज नदी के साथ संगम बनाती है , इस संगम पर एक शिवलिंग व एक किला भी स्थित है।

इसी नदी के किनारे बारां जिले में शेेरगढ का किला स्थित हैं। जिसे कौषवध्रन का किला कहां जाता है।

पर्यटन विभाग के सहायक निदेशक सिराज अहमद कुरैशी के अनुसार ईस्वी सन 790 में सामंत देवदत्त का शासन रहा। जिसने यहां जैन व बौद्ध धर्म का विहार बनाया। बाद में 8वीं शताब्दी में राजा कोषवर्धन ने इसका नाम कोषवर्धनपुर रखा तथा लंबे समय तक कोषवर्धन के वंशज पीढ़ी दर पीढ़ी राज करते रहे। बाद में 15वीं शताब्दी में मुगल शासक शेरशाह सूरी ने आक्रमण कर दुर्ग पर आधिपत्य कर लिया और तब से इसका नाम शेरगढ़ रखा गया। यहां स्थित खंडहरों में बेगम व नवाब की हवेलियां हैं, जिनमें झरोखे बने हैं। वर्तमान में परवन वृहद सिंचाई परियोजना भी इसका एक हिस्सा है। इस अभयारण्य में हिरण, खरगोश, नीलगाय, काले हिरण, जंगली सुअर, बंदर, तेंदुआ, चीता, सियार, लोमड़ी हैं। वहीं किले के पास से बहती परवन नदी भी लोगों को आकर्षित करती है। जिसके चलते फिल्मों में इसको आसानी के साथ दिखाया जा सकता है। इसी वजह से इस किले में फिल्म *लाल कप्तान* की शूटिंग भी हुई थी।

संदर्भ
======